[{"text_idx": "#000002", "text": "Eelmise kuu lo\u0303pus, va\u0308rkselt peale E3, ilmus \u201eCrash Team Racing Nitro-Fueled\u201d, mille kohta kohe kindlasti ei saa o\u0308elda \u201euus\u201d videoma\u0308ng, vaid pigem \u201euuendatud ja parem\u201d, sest tegemist on ja\u0308rjekordse uusversiooniga vanast klassikast. Nostlgiako\u0303dist no\u0303retav kardiralli juba naudib suurt mu\u0308u\u0308giedu nagu sellele eelnenud \u201eCrash Bandicoot N\u2019Sane Trilogy\u201d ja \u201eSpyro Reignited Trilogy\u201d, andes ainult juurde praegusele uusversioonide kuldajastule, mille vastu isiklikult mul pole u\u0308htegi kaebust. Antud versioon taga on Beenox nimeline stuudio, kes on varasemalt teinud Call of Duty ja Skylanderi portimist PC peale, kuid nu\u0308u\u0308d selgelt said vabaduse na\u0308idata enda rohkem loovamaid oskuseid."}, {"text_idx": "#000003", "text": "U\u0308limalt positiivse esmamuljega lo\u0303bus rallitamine ei ole kaotanud enda va\u0308a\u0308rtusest ka pool kuud hiljem. Va\u0308rvikirev ma\u0308ngupilt, lo\u0303bus-frustreeriv kergelt mo\u0303istetav mehhanism ja palju-palju erinevaid vo\u0303iduso\u0303iduradu, karaktereid ja lahtilukustatavaid esemeid. Originaalsete ma\u0308ngude vo\u0303lu pole kusagile kadunud, vaid siia on juurde lisatud, vigu lapitud ning pean tunnistama, et siin tegemist u\u0308he 2019 seni lo\u0303busama ma\u0308ngukogemusega. Karakterite hulgas on tagasi ko\u0303ik seeriast tuntud head ja pahad, rohkem ja va\u0308hem tuntud na\u0308od. Seal hulgas ka na\u0308iteks Pinstripe, va\u0308ikene Polar karupoeg, Ripper Roo ning palju teisi. Karakteritel on uued ja elavad animatsioonid ning endiselt raskematel ja suurematel tegelastel on rallirajal eelised. Ha\u0308a\u0308led ei uued, vaid tuntud vanad on digitaalselt paremaks muudetud, kuid natukene on tunda, et dialoogide ja erinevate u\u0308tluste puuduja\u0308a\u0308k ko\u0303ige muu suurema ja parema hulgas teen veidi liiga."}, {"text_idx": "#000004", "text": "Kuna uus versioon sisaldab endas tervelt kolm ma\u0308ngu \u2013 \u201eCrash Team Racing\u201d (1999), \u201eCrash Nito Cart\u201d (2003) ja \u201eCrash Tag Team Racing\u201d (2005), siis siin on palju avastamist ka vanadele fa\u0308nnidele. Mitu ma\u0308ngu on kombineeritud u\u0308heks, mitte ainult lisatud u\u0308ksteise otsa, mis loob meeldiva koosluse ja pakub ka omajagu ta\u0308iesti originaalset sisu, na\u0308iteks uued rajad, peidetud teeotsad ja veel u\u0308hteist, mille ja\u0308tan enda avastada. Kusagil neljaku\u0308mne erineva raja hulgas on to\u0303epoolest midagi igale maitsele ja oskusele ning avastamisest puudu ei tule. Samuti on ju olemas veel peegelpildis ja tagurpidi so\u0303itmine, seega vaheldust jagub pikaks ajaks. Lisaks uusi radu lisatakse juurde pidevalt."}, {"text_idx": "#000005", "text": "Ainukene koht, kus on tunda ma\u0308ngu tegelikku vanust on osade radade disain, mis ta\u0308napa\u0308evase analu\u0308u\u0308tilise disaini juures enam ei toimiks, kuid kuna see on va\u0308ikene osa kogu imelisest komplektist, siis seda ei ole kerge ma\u0308rgata. \u201eCrash Team Racing Nitro-Fueled\u201d pakub sisu ja ma\u0308ngurez\u030ciime suurema kamaluga, kus on valida areeni lagingud, ajaso\u0303idud, reliikviate jahtimine, diivanil kuni nelja ma\u0308ngijaga so\u0303idud, mitmikma\u0308ng internetis, turniirid ning muidugi u\u0308ksikma\u0308ngijate suur lemmik Adventure Mode."}, {"text_idx": "#000006", "text": "Viimati nimetud pakub kerget narratiivi, kus tulnukas Nitros Oxide tuleb planeedile Maa, et siin so\u0303ita vo\u0303idu. Olles universumi kiireim kardiso\u0303itja, siis vo\u0303iduso\u0303idu tulemusest so\u0303ltub, kas planeet ja\u0308a\u0308b alles vo\u0303i mitte. Narratiiv selgelt ei ole fookus ning siin kurta ei saa midagi. Uus Adventure Mode pakub siis kahte varianti ma\u0308ngimiseks \u2013 klassikaline nagu see oli originaalis (ainult Crash ja u\u0308ks raskusaste) ning Nito Fueled versioon (muudetav raskusaste, kartidel on erinevad omadused jms). Kuna tegemist on klassikalise videoma\u0308nguga, siis tuleb olla valmis ta\u0308napa\u0308evasest raskema kogemusega, seega varuge kannatust, et harjutada, sest isegi Normal ei ta\u0308henda, mida vo\u0303iks arvata."}, {"text_idx": "#000007", "text": "Customization Mode lubab muuta karaktereid ja karte. Suurem osa erinevaid auhindu ja lahtilukustavaid esemeid ongi just selle jaoks, et saaks erinevaid kleepe, kiivreid, rattaid jms, mille abiga siis muuta enda lemmik kart ja karakter eriliseks, endale maitsepa\u0308raseks. Lisaks saadavatele vo\u0303imalustele on olemas ka pood, kust neid asju siis osta. Selle jaoks on tarvis kulda ning seda saab tegelikult pa\u0308ris kergelt. Iga so\u0303it, mis iganes kujul, annab alati kulda. Eriti magusalt saab neid vo\u0303rgus ma\u0308ngides ning seni veel puudub vo\u0303imalus neid pa\u0308ris raha eest soetada, seega well done, Activision."}, {"text_idx": "#000008", "text": "Online ma\u0308ngurez\u030ciim on ta\u0308iesti uus ning seni to\u0308o\u0308tab laitmatult. Siiski pean tunnistama, et esimesed pa\u0308evad ka peale ilmumist olid pa\u0308ris hullud, kuid esimene parandus juba muutis asja oluliselt paremaks ning viimane parandus sellel teemal tegi asja veatuks. Pidasin ennast siin ma\u0308ngus pa\u0308ris osavaks \u2013 ning siis proovisin erinevaid vo\u0303imalusi online ja to\u0303de tuli pa\u0308evavalgele \u2013 oskangi pa\u0308ris ha\u0308sti. Pakutakse mitmeid turniire ning tulemas on ka pa\u0308ris liigad ning e-sporet u\u0308ritused, seega hoidke silmad lahti ja proovige enda o\u0303nne. Auhinnad on seda va\u0308a\u0308rt ja ma\u0308ng on ju hea ka."}, {"text_idx": "#000012", "text": "Raiko on eluaegne videoma\u0308ngur ja maailmas tuntud video- ja lauama\u0308ngu kollektsiona\u0308a\u0308r. Matemaatik ja endine ehituse peato\u0308o\u0308vo\u0303tja ja/ning projektijuht on ta\u0308iskohaga rahuvusvaheline meelelahutuse ajakirjanik. Abikaasa ja nelja lapse ko\u0303rvale aega leida pole kerge, kuid suurimaks kireks videoma\u0308ngude juures on JRPG ja kaklusma\u0308ngude z\u030canrid, lauama\u0308ngude puhul strateegia ja deck-building."}]